Source: http://docplayer.fi/43924229-Riihimaen-ilmanlaatuselvitys.html
Timestamp: 2018-08-17 06:42:26+00:00
Document Index: 3640629

Matched Legal Cases: ['kko ', 'kko ', 'kko ', 'kko ', 'kko ', 'kko ']

RIIHIMÄEN ILMANLAATUSELVITYS - PDF
Download "RIIHIMÄEN ILMANLAATUSELVITYS"
1 RIIHIMÄEN ILMANLAATUSELVITYS LYHENNELMÄ Valo kuva : Sky Energiantuotannon, teollisuuden ja autoliikenteen typenoksidi- ja hiukkaspäästöjen leviämislaskelmat ILMANLAADUN ASIANTUNTIJAPALVELUT 2011 Foto
2 Riihimäen ilmanlaatuselvitys Ilmatieteen laitos on tehnyt Riihimäen kaupungin tilauksesta ilmanlaatututkimuksen, jossa arvioitiin leviämismallien avulla Riihimäen energiantuotannon, teollisuuden ja autoliikenteen päästöjen aiheuttamia ilmanlaatuvaikutuksia. Tutkimuksessa tarkasteltuja ilmansaasteita olivat typpidioksidi ja hiukkaset. Tutkimus valmistui alkuvuonna IImanlaatua heikentävien ilmansaasteiden suurimpia päästölähteitä Suomessa ovat liikenne, energiantuotanto, teollisuus ja puun pienpoltto. Ilmansaasteita kulkeutuu Suomeen myös kaukokulkeumana maamme rajojen ulkopuolelta. Suurin osa päästöistä vapautuu ilmakehän alimpaan kerrokseen, jossa ne sekoittuvat ympäröivään ilmaan ja niiden pitoisuudet laimenevat. Päästöt voivat levitä liikkuvien ilmamassojen mukana laajoille alueille. Tämän kulkeutumisen aikana päästöjen sisältämät aineet voivat reagoida keskenään, muiden ilmassa olevien yhdisteiden tai auringonvalon kanssa, jolloin voi muodostua uusia yhdisteitä. Leviämismallien avulla voidaan tutkia ilmansaasteiden kulkeutumista ilmakehässä ja ilmansaasteiden pitoisuuksien alueellista muodostumista. Leviämismallien lähtötiedoiksi tarvitaan tietoja päästöistä ja niiden lähteistä, tietoja ilmakehän liikkeistä ja leviämiseen vaikuttavista olosuhteista sekä ilman epäpuhtauksien taustapitoisuudesta tutkimusalueella. Lisäksi lähtötiedoiksi tarvitaan erilaisia paikkatietoja, kuten tietoja maanpinnan muodoista ja laadusta sekä päästölähteiden sijainnista tutkimusalueella. Tässä tutkimuksessa käytettiin Ilmatieteen laitoksella kehitettyjä leviämismalleja (UDM-FMI ja CAR-FMI). Niiden avulla laskettiin Riihimäen alueelle syntyviä typpidioksidin (NO2) ja hengitettävien hiukkasten (PM10) pitoisuuksia. Leviämismalleilla laskettiin kolmen vuoden mittaisen tarkasteluajanjakson jokaiselle tunnille syntyvät pitoisuudet tutkimusaluetta peittävään laskentapisteikköön. Tutkimusalueen koko oli 23 x 23 km ja se ulottui osittain Riihimäen naapurikuntien alueelle (Hausjärvi, Janakkala, Loppi ja Hyvinkää). Leviämismallien tuloksena saaduista tunneittaisista pitoisuusaikasarjoista laskettiin edelleen ilmanlaadun raja- ja ohjearvoihin verrannolliset pitoisuudet. Näin voitiin havaita, ovatko ilmanlaadun raja- ja ohjearvot vaarassa ylittyä tutkimusalueella. Pitoisuudet esitetään karttakuvina, joista ilmenevät alueet, joilla suurimmat pitoisuudet esiintyvät.
3 Leviämismallien lähtötiedot Leviämismallien lähtötietoina käytetyt energiantuotannon, teollisuuden ja autoliikenteen päästöt (kuva 1) kattavat suurimman osan tutkimusalueella syntyvistä päästöistä. Leviämislaskelmissa ei huomioitu junaliikenteen, puun pienpolton, maataloustoiminnan tai työkoneiden aiheuttamia päästöjä. Leviämislaskelmissa huomioidut Riihimäen typenoksidipäästöt vuodelta 2009 olivat yhteensä 483 t/a. Energiantuotannon ja teollisuuden päästömäärä oli 243 t/a ja teiden ja katujen autoliikenteen aiheuttama päästömäärä 240 t/a. Riihimäen hengitettävien hiukkasten päästöt vuodelta 2009 olivat yhteensä 71 t/a. Energiantuotannon ja teollisuuden hiukkaspäästöjen osuus tästä oli 9,2 t/a ja autoliikenteen pakokaasupäästöjen osuus 18 t/a (autoliikenteen suora päästö). Autoliikenne aiheutti lisäksi tienpinnasta mekaanisesti irtoavia ja hiekoitushiekasta peräisin olevia hiukkasia Riihimäen alueella noin 44 t/a (autoliikenteen epäsuora päästö). Näiden päästöjen lisäksi leviämismallissa otettiin huomioon myös ilman epäpuhtauksien alueelliset taustapitoisuudet, jotka kuvaavat muualta kaukokulkeutuneiden ilmansaasteiden pitoisuuksia. Taustapitoisuudet arvioitiin Espoon Luukissa sijaitsevan taustailmanlaadun mittausaseman tuloksista. Mallilaskelmien meteorologisina tietoina käytettiin Riihimäen seudun ilmastollisia olosuhteita edustavaa vuosien aineistoa, joka oli muodostettu usean sääaseman havainnoista. Typen oksidit (NO x ) 483 t/a Hengitettävät hiukkaset (PM 10 ) 71 t/a 13 % 25 % suorat päästöt 50 % 50 % 62 % epäsuorat päästöt Autoliikenne Energiantuotanto ja teollisuus Kuva 1. Eri päästölähteiden osuudet leviämislaskelmissa huomioiduista vuoden 2009 kokonaispäästöistä Riihimäen alueella.
4 Ilmanlaadun raja- ja ohjearvot Ilmansaasteilla on korkeina pitoisuuksina monia haittavaikutuksia ihmisten terveyteen ja ympäristöön. Ilmansaasteiden terveyshaitat ovat seurausta altistumisesta ilmassa oleville haitallisille aineille. Osa yhdisteistä on haitallisia sellaisenaan, osa vasta muututtuaan ilmakehässä toisiksi yhdisteiksi. Altistuminen on sitä suurempaa mitä korkeampia hengitysilman pitoisuudet ovat ja mitä kauemmin ihminen hengittää saastunutta ilmaa. Eri ihmisten herkkyys ilmansaasteille vaihtelee. Terveyshaittojen ehkäisemiseksi ilmansaasteiden pitoisuuksia hengitysilmassa säädellään raja-arvoilla ja ohjearvoilla. Kaikissa EU-maissa voimassa olevat raja-arvot määrittelevät ilman epäpuhtauksille sallitut korkeimmat pitoisuudet (taulukko 1). Raja-arvot ovat sitovia ja ne eivät saa ylittyä alueilla, joilla asuu tai oleskelee ihmisiä. Suomessa voimassa olevat ilmanlaadun ohjearvot (taulukko 2) eivät ole yhtä sitovia kuin raja-arvot. Ohjearvoja sovelletaan mm. alueiden käytön, kaavoituksen, rakentamisen ja liikenteen suunnittelussa sekä ympäristölupaharkinnassa. Tavoitteena on ennaltaehkäistä ohjearvojen ylittyminen sekä taata hyvän ilmanlaadun säilyminen. Taulukko 1. Terveyshaittojen ehkäisemiseksi annetut ulkoilman typpidioksidin ja hengitettävien hiukkasten pitoisuuksia koskevat raja-arvot (Vna 38/2011). Ilman epäpuhtaus Raja-arvo Keskiarvon laskenta-aika Sallittujen ylitysten määrä kalenterivuodessa (vertailujakso) Typpidioksidi (NO2) 200 µg/m³ 1 tunti µg/m³ kalenterivuosi Hengitettävät hiukkaset (PM10) 50 µg/m³ 24 tuntia µg/m³ kalenterivuosi Taulukko 2. Ulkoilman typpidioksidin ja hengitettävien hiukkasten pitoisuuksia koskevat ilmanlaadun ohjearvot (Vnp 480/1996). Ilman epäpuhtaus Ohjearvo Tilastollinen määrittely Typpidioksidi (NO2) 150 µg/m³ Kuukauden tuntiarvojen 99. prosenttipiste 70 µg/m³ Kuukauden toiseksi suurin vuorokausiarvo Hengitettävät hiukkaset (PM10) 70 µg/m³ Kuukauden toiseksi suurin vuorokausiarvo
5 Typpidioksidipitoisuudet (NO 2 ) Typpidioksidipitoisuuksien muodostumiseen Riihimäen seudulla vaikuttavat eniten autoliikenteen päästöt ja kaukokulkeuma. Energiantuotannon ja teollisuuden päästöt aiheuttavat vain vähäisen lisän maanpintatasolle muodostuviin typpidioksidipitoisuuksiin. Tämä johtuu siitä, että energiantuotannon ja teollisuuden päästöt vapautuvat ilmaan korkealta ja ne ehtivät leviämisen aikana laimentua, jolloin vaikutus maanpintatason pitoisuuksiin on vähäinen. Leviämislaskelmien tulosten mukaan typpidioksidipitoisuudet ovat Riihimäen keskustassa ja suurimpien teiden varsilla vuosikeskiarvona noin µg/m³ (raja-arvo 40 µg/m³). Tätä korkeampia pitoisuuksia esiintyy vain vilkkaimmilla risteysalueilla. Keskustan ulkopuolella typpidioksidipitoisuudet ovat noin µg/m³. Tutkimusalueen reunoilla pitoisuudet ovat vielä tätäkin pienempiä. Ilmanlaatumittausten mukaan typpidioksidipitoisuuden vuosikeskiarvot ovat yleensä Suomen kaupungeissa noin µg/m³. Puhtailla tausta-alueilla tehtyjen mittausten mukaan typpidioksidipitoisuuden vuosikeskiarvot ovat olleet Etelä-Suomessa noin 2 8 µg/m³ ja Pohjois-Suomessa noin 1 µg/m³. Energiantuotannon ja teollisuuden päästöjen aiheuttamat suurimmatkin typpidioksidipitoisuudet ovat hyvin RIIHIMÄEN KESKUSTA pieniä verrattuna autoliikenteen päästöjen aiheuttamiin pitoisuuksiin. Korkeimmillaan autoliikenteen aiheuttamat pitoisuudet ovat Riihimäen keskustan länsipuolella lähellä toisiaan kulkevien Helsinginväylän (Vt 3) ja Hämeenlinnantien (Mt 130) varrella, keskustan pohjoispuolella kulkevan Lahdentien (Kt 54) varrella ja keskustan vilkasliikenteisimpien katujen varsilla. Kohonneiden pitoisuuksien vyöhykkeitä muodostuu niiden teiden ja katujen varsille, jossa esiintyvät tutkimusalueen suurimmat liikennemäärät. Keskusta-alueella vilkkaimmin liikennöityjä katuja ovat Mattilantie, Etelän Viertotie ja Pohjoinen Asemakatu. Autoliikenteen, energiantuotannon ja teollisuuden päästöt aiheuttavat yhdessä tutkimusalueelle typpidioksidipitoisuuksia, jotka korkeimmillaan ylittävät typpidioksidille määritellyt ilmanlaadun ohjearvot ja raja-arvot epäedullisissa meteorologisissa tilanteissa. Nämä ylitykset tapahtuvat Helsinginväylällä (Vt 3), eli alueella, jossa raja-arvot eivät ole voimassa. Asuntoalueilla typpidioksidipitoisuuden ohje- ja raja-arvot alittuvat selvästi. Typpidioksidipitoisuudet laimenevat nopeasti keskusta-alueen ulkopuolella ja etäällä vilkkaimmista teistä. Suurimmassa osassa tutkimusaluetta typpidioksidipitoisuudet ovat selvästi ohje- ja raja-arvotasoa pienempiä Tele Atlas NV, MapInfo StreetPro Aplisto Siirtola Punkka Haapahuhta Taltee Museo Juppala Tienhaara Lemmenmäki Rajaportti Kirjaus Kumela Petsamo Uramo Harjukylä Huhtimo Kokko Taipale Koivuranta Kernaala Koivistonmäki Hirsimäki Peltosaari Uhkola Patastenmäki 3 Hiivola Riutta Mattila Peltola Herajoki Räätykänmäki 0 1 Parooninmäki Korttionmäki 2 NO2 vuosikeskiarvo Raja-arvo = 40 µg/m³ > < 8 Rämpsänkulma Vantaa kilometriä Ilmatieteen laitos 2010 = maksimi = 47 µg/m³ Kuva 2. Typpidioksidin (NO2) vuosikeskiarvopitoisuus Riihimäellä = raja-arvo [µg/m³]
6 Hengitettävien hiukkasten pitoisuudet (PM 10 ) Korkeimmat hengitettävien hiukkasten pitoisuudet aiheutuvat Riihimäen seudulla autoliikenteen päästöjen ja kaukokulkeuman vaikutuksesta. Autoliikenteen aiheuttamiin hengitettävien hiukkasten pitoisuuksiin vaikuttavat sekä suorat ajoneuvojen päästöt että mekaanisesti tienpinnasta irtoava tai hiekoitushiekasta johtuva pöly. Energiantuotannon ja teollisuuden päästöt aiheuttavat vain vähäisen lisän hengitettävien hiukkasten pitoisuuksiin alueella. Leviämislaskelmien tulosten mukaan Riihimäen seudun päästöjen aiheuttamat hengitettävien hiukkasten pitoisuudet ovat keskustassa ja suurimpien teiden varsilla vuositasolla noin µg/m³ (raja-arvo 40 µg/m³). Tätä korkeampia pitoisuuksia esiintyy vain Helsinginväylällä (vt 3) ja keskustan risteysalueilla. Riihimäen keskustan ulkopuolella pitoisuudet ovat pienempiä. Ilmanlaatumittausten mukaan yleensä Suomessa pienten kaupunkien keskusta-alueilla hengitettävien hiukkasten pitoisuuden vuosikeskiarvot voivat ylittää 20 µg/m³ ja kaupunkien keskusta-alueiden ulkopuolella pitoisuudet ovat olleet yli 10 µg/m³. Puhtailla tausta-alueilla vuosikeskiarvopitoisuudet ovat olleet Etelä-Suomessa noin µg/m³ ja Pohjois- Suomessa noin 3 µg/m³. Leviämismallilaskelmien mukaan autoliikenteen päästöt aiheuttavat hengitettävien hiukkasten pitoisuuksia, jotka korkeimmillaan ylittävät hengitettävien hiukkasten vuorokausipitoisuudelle asetetun ohjearvon. Hengitettävien hiukkasten pitoisuudelle asetetut raja-arvot sen sijaan alittuvat koko tutkimusalueella. Hengitettävien hiukkasten lyhytaikaisiin pitoisuuksiin vaikuttaa merkittävästi autoliikenteen tienpinnasta mekaanisesti nostattama pöly. Sen määrään vaikuttavat liikennemäärien ja etenkin raskaan liikenteen määrien lisäksi meteorologiset olosuhteet, tienpinnan laatu sekä teiden hiekoitus ja puhdistaminen. Pitoisuudet kohoavat erityisesti kevätpölyaikaan maalis-huhtikuussa, jolloin jauhautunut hiekoitushiekka ja asfalttipöly nousevat ilmaan kuivilta kaduilta. Korkeimmillaan autoliikenteen aiheuttamat hengitettävien hiukkasten pitoisuudet ovat vilkkaimpien liikenneväylien ja niiden risteysalueiden välittömässä läheisyydessä (etenkin Helsinginväylä (Vt 3) ja keskustan pääkadut). Pitoisuudet laimenevat nopeasti keskusta-alueen ulkopuolella ja etäällä vilkkaimmista teistä. Suurimmassa osassa tutkimusaluetta pitoisuudet ovat selvästi ohje- ja raja-arvotasoa pienempiä. RIIHIMÄEN KESKUSTA 2010 Tele Atlas NV, MapInfo StreetPro Aplisto Siirtola Punkka Haapahuhta Taltee Museo Juppala Tienhaara Lemmenmäki Rajaportti Kirjaus Kumela Petsamo Uramo Harjukylä Huhtimo Kokko Taipale Koivuranta Kernaala Koivistonmäki Hirsimäki Peltosaari Patastenmäki 3 Hiivola Riutta Mattila Räätykänmäki Peltola Herajoki 0 1 Parooninmäki Korttionmäki 2 PM10 vuosikeskiarvo Raja-arvo = 40 µg/m³ > < 8 Rämpsänkulma Vantaa kilometriä Ilmatieteen laitos 2010 = maksimi = 25 µg/m³ Kuva 3. Hengitettävien hiukkasten (PM 10 ) vuosikeskiarvopitoisuus Riihimäellä = raja-arvo [µg/m³]
7 Ilmanlaatu Riihimäellä Riihimäellä on tehty hengitettävien hiukkasten pitoisuusmittauksia vuosina Tämän leviämismallinnuksen tulokset täydentävät mittauksilla saatua tietoa Riihimäen ilmanlaadusta ja siihen vaikuttavista tekijöistä. Mittausten ja leviämislaskelmien tulosten pohjalta saatua tietoa ilmanlaadusta voidaan ottaa huomioon esimerkiksi kaavoitettaessa vilkkaiden liikenneväylien läheisyyteen tai käyttää apuna liikennesuunnittelussa ja toimintojen sijoittelussa. Leviämismallilaskelmien tulosten perusteella voidaan arvioida, että Riihimäen ilmanlaatuun vaikuttavat merkittävimmin autoliikenteen typenoksidi- ja hiukkaspäästöt sekä näiden epäpuhtauksien kaukokulkeuma. Ihmiset altistuvat helposti liikenteen päästöille, sillä autojen pakokaasut vapautuvat hengityskorkeudelle. Lisäksi katujen kunnossapidolla on merkittävä vaikutus syntyviin hiukkaspitoisuuksiin etenkin keväisin. Kiinnittämällä huomiota katujen puhdistusmenetelmiin, voidaan helposti vaikuttaa ihmisten kokemiin ilmanlaatuhaittoihin. Teollisuuden ja energiantuotannon päästöillä on pääsääntöisesti vähäinen vaikutus Riihimäellä esiintyviin korkeimpiin ilmansaasteiden pitoisuuksiin, koska korkealta vapautuvat päästöt ehtivät laimentua leviämisen aikana. Leviämislaskelmissa ei kuitenkaan huomioitu laitosten mahdollisia häiriöpäästöjä, jotka voivat paikallisesti aiheuttaa korkeitakin lyhytaikaisia pitoisuuksia. Typpidioksidin ja hengitettävien hiukkasten pitoisuudet alittavat terveyden suojelemiseksi asetetut ilmanlaadun ohjearvot ja raja-arvot asuntoalueilla. Vilkkaimpien liikenneväylien varsilla ilmanlaatu voi epäedullisissa meteorologisissa tilanteissa kuitenkin heiketä. Tällöin typpidioksidin ja hengitettävien hiukkasten kokonaispitoisuudet voivat paikoitellen ylittää ilmanlaadun ohjearvot. Pitoisuudet laimenevat nopeasti etäisyyden kasvaessa suurimmista liikenneväylistä ja keskustan vilkkaimmista kaduista. Ilmanlaatu on leviämislaskelmien mukaan hyvää suurimmassa osassa Riihimäen seutua. Leviämismallilaskelmien tulosten perusteella voidaan arvioida, että Riihimäen ilmanlaatuun vaikuttavat merkittävimmin autoliikenteen typenoksidi- ja hiukkaspäästöt sekä näiden epäpuhtauksien kaukokulkeuma.
8 Ilmatieteen laitos Erik Palménin aukio 1 PL 503, Helsinki Puh. (09) ilmatieteenlaitos.fi
ILMANLAATUSELVITYS PIIPUNKORKEUDEN MITOITUS 1 5 MW ENERGIANTUOTANTOYKSIKÖISSÄ JATTA SALMI EMMI LAUKKANEN JENNI LATIKKA
RAPORTTEJA RAPPORTER REPORTS 2017:7 ILMANLAATUSELVITYS PIIPUNKORKEUDEN MITOITUS 1 5 MW ENERGIANTUOTANTOYKSIKÖISSÄ JATTA SALMI EMMI LAUKKANEN JENNI LATIKKA WWW.ILMATIETEENLAITOS.FI ILMANLAATUSELVITYS Piipunkorkeuden
Helsingin Energia LIITE 5
Helsingin Energia LIITE 5 HelenEngineering Sofia Grönroos 14.04.2014 1 (3) Julkinen Puupelletin 40 % seospolton aiheuttamat muutokset ympäristövaikutuksiin Hanasaaren voimalaitoksella Helsingin Energian
1 Asemakaava ja asemakaavan muutos 32/001 LIITE 9 Kouvolan teollisuusjätekeskus, Ekokem Palvelu Oy JULKINEN NÄHTÄVILLÄOLO LAUSUNTO, MUISTUTUKSET JA NIIDEN PERUSTELLUT VASTINEET Kaavaehdotus oli julkisesti